"Flogfarið hevði fingið loyvi at lenda úr sunnaru síðuni av breytini... men tað lendi úr norðraru", segði Sanjiv Gautam, aðalstjóri á nepalesiska luftferðslumynduleikanum Civil Aviation Authority, við Kathmandu Post. "Okkum vantar enn at staðfesta orsøkina til óvanligu lendingina", helt hann fram. Eldur kom í flúgvarin og roykskýggj vóru at síggja omanfyri flogvøllin. Basanta Bohora, ið yvirlivdi vanlukkuna, greiddi frá sínum upplivingum úr sjúkrahússongini. Einki óvanligt var undir fráferðini úr Dhaka, men flúgvarin byrjaði at at bera seg undarliga at, tá hann nærkaðist Kathmandu, segði hann. "Brádliga fór flúgvarin at ristast ógvusliga og síðan var eitt ordans buldur", endurgav Kathmandu Post hann fyri at siga. "Eg sat nærindis vindeygað og megnaði at bróta út gjøgnum vindeygað", legði hann aftrat. "Eg minnist einki eftir eg slapp úr flúgvaranum, onkur fekk meg á Sinamangal sjúkrahúsið, og hafrá førdu vinfólk meg til Norvic sjúkrahúsið. Eg havi løstir á høvdinum og á beinunum, men eg eri heppin, at eg yvirlivdi ". Umborð á flúgvaranum vóru 67 ferðafólk og fýra starvsfólk. Mann veit, at 33 ferðafólk vóru nepalesar, 32 vóru benglalar, ein var úr Kina og ein var úr Maldivunum. Út av teimum 40 deyðu, doyði 31 av teimum á flogvøllinum og níggju doyðu á sjúkraúsinum, hava keldur í løgregluni boðað BBC News frá. Enn vanta níggju fólk. Millum tey 22 løstaðu, eru summi illa løstaði. Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg